smcproject/ml-wiki-sentences huggingface dataset:
ഏതാനം ദിവസങ്ങൾക്ക്ശേഷം ബേലുമായിട്ടുള്ള ഉടമ്പടി ഫോക്സ് വേർപെടുത്തി.
പിന്നീട് ജൂലൈ മാസത്തിൽ സ്വറ്റ്ലാന കൊട്ച്ചിനോവയുമായി കരാറിലേർപ്പെട്ടു .
2012 ആഗസ്റ്റിൽ ഗില്ലർമോ ഡെൽ ടോറോ ചിത്രം സംവിധാനം ചെയ്യാനുള്ള താല്പര്യം അറിയിച്ചു .
ജാക്ക്മാൻ , ജിം ജഗിയാനോപ്പുളോസ് എന്നിവരുമായി നടത്തിയ സമ്മേളനത്തിന് ശേഷം ഡെൽ ടോറോ പിന്മാറി.
രണ്ടു മൂന്നു വർഷക്കാലം ചിത്രത്തിനായി ചെലവഴിക്കാൻ സാധിക്കില്ല എന്നതായിരുന്നു അദ്ദേഹത്തിന്റെയും പ്രശ്നം .
ചിത്രീകരണം വോൾവറീൻ സംഘം സിഡ്നിയിൽ.
$100 മില്യണിന്റെ ബജക്റ്റിൽ 2012 ജൂലൈ 30, തിങ്കളാഴ്ച ബോട്ടണി ബേയുടെ തീരത്ത് വച്ച് ചിത്രീകരണം ആരംഭിച്ചു.
ആഗസ്റ്റ് 2-നു അവിടുത്തെ ചിത്രീകരണം അവസാനിച്ചു.
ആഗസ്റ്റ് 3-ൽ നിർമ്മാണം പിക്റ്റണിലേക്ക് മാറ്റി .
ആഗസ്റ്റ് 25-ന് നിർമ്മാണം ടോക്കിയോയിലേക്ക് നീങ്ങുകയാണെന്നും വൈകാതെ ചിത്രീകരണം തുടങ്ങുമെന്നും മാങ്കോൾഡ് ട്വിറ്ററിൽ കുറിച്ചു.
ചിത്രത്തിലെ മരണാനന്തര രംഗങ്ങൾക്ക് വേണ്ടിയുള്ള ഷോട്ടുകൾ ടോക്കിയോ ടവറിലും സൊജോജി ക്ഷേത്രത്തിലുമാണ് ചിത്രീകരിച്ചത് .
2012 സെപ്തംബർ 4-ന് ഫുകുയാമ, ഹിരോഷിമയിലെ ഫുകുയാമ സ്റ്റേഷനു പുറത്തു വച്ച് ചിത്രീകരണം നടത്തി .
ടൊമനൗറയിൽ (ഫുകയാമയിലുള്ളൊരു തുറമുഖം) വച്ചു നടന്ന ചിത്രീകരണം സെപ്തംബർ 11-നാണ് അവസാനിച്ചത് .
ഒക്ടോബർ 8-ന് നിർമ്മാണം സിഡ്നിയിലേക്ക് നീങ്ങി.
പിന്നത്തെയാഴ്ച പാരമട്ടയിൽ വച്ച് ചിത്രീകരണം നടന്നു.
‘’ എക്സ്മെൻ : ദ ലാസ്റ്റ് സ്റ്റാന്ഡി’’ന് ശേഷം നടക്കുന്ന സംഭവങ്ങളായിരിക്കും ചിത്രത്തിലുണ്ടാവുകയെന്ന് മാങ്കോൾഡ് വെളിപ്പെടുത്തി.
ഒക്ടോബർ 25-ന് സിഡ്നിയിലെ ഒളിമ്പിക് പാർക്കിലേക്ക് ചിത്രീകരണം മാറ്റി.
പിന്നീട് നവംബർ 1-ന് മഞ്ഞു മൂടികിടക്കുന്ന ജപ്പാൻ ഗ്രാമത്തിൽ വച്ച് ചിത്രീകരണം നടത്തി .
നവംബർ 10-ന് സുറി കുന്നുകളിൽ വച്ച് ചിത്രീകരണം നടത്തി .
നവംബർ 21-ന് ചിത്രീകരണം പൂർണ്ണമായി .
2012 സെപ്തംബറിൽ മാക്രോ ബെൽറ്റ്റാമി സംഗീത-നിർവ്വഹണത്തിനുള്ള കരാർ ഒപ്പു വെച്ചു.
മാങ്കോൾഡിന്റെയൊപ്പം 3:10 റ്റൂ യൂമ എന്ന ചിത്രത്തിൽ മാക്രോ മുമ്പ് പ്രവർത്തിച്ചിട്ടുണ്ട്.
ആ ചിത്രത്തിലെ സംഗീതത്തിന് ഓസ്കർ അവാർഡിന് അദ്ദേഹം നാമനിർദ്ദേശം ചെയ്യപ്പെടുകയുണ്ടായി .
2013 ജൂലൈ 24-ന് 2D-യായും ത്രിമാന പതിപ്പായും ചിത്രം അന്തർദേശീയ തിയേറ്ററുകളിലെത്തി.
25-ന് ഓസ്ട്രേലിയയിലും 26-ന് അമേരിക്കയിലും ചിത്രം റിലീസ് ചെയ്തു.
ട്വന്റ്റീത്ത് സ്വെഞ്ച്വറി യാണ് ചിത്രം വിതരണം ചെയ്യുന്നത്.
സ്പാനിഷ് ഭാഷയിൽ വോൾവറീൻ : ഇമ്മോർട്ടൽ എന്നാണ് ചിത്രത്തിന്റെ പേര് .
2012 ഒക്ടോബർ 29-ന് മാങ്കോൾഡും ജാക്ക്മാനും തമ്മിലുള്ള തത്സമയ സംഭാഷണം തങ്ങളുടെ വെബ്സൈറ്റിലും യൂട്യൂബിലും പ്രക്ഷേപണം ചെയ്തിരുന്നു.
2013 മാർച്ച് 27-ന് ആദ്യ അമേരിക്കൻ ട്രെയിലറും അന്തർദേശീയ ട്രെയിലറും പുറത്തു വന്നു .
ജി.ഐ. ജോ: റിടേലിയേഷൻ എന്ന ചിത്രവുമായി ട്രെയിലർ പിന്നീട് കൂട്ടിച്ചേർത്തു .
2013 ഏപ്രിൽ 18-ന് മൂന്നാമത്തെ ട്രെയിലർ പുറത്തിറങ്ങി .
ചിlത്രത്തിന് വൻ സ്വീകരണമാണ് പ്രേക്ഷകരിൽ നിന്നും ലഭിച്ചുകൊണ്ടിരക്കുന്നത്.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് The Wolverine ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് The Wolverine ബോക്സ് ഓഫീസ് മോജോയിൽ നിന്ന് The Wolverine അവലംബം
ദന്തഗോപുരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/DandaGopuram
പി. ചന്ദ്രകുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ദന്തഗോപുരം .
മധു , ശ്രീവിദ്യ , സുകുമാരൻ , ബഹദൂർ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ആനന്ദക്കുട്ടൻ ഛായാഗ്രഹണം നിർവ്വഹിച്ചു.
താരം വേഷം 1 മധു വേണുഗോപാൽ 2 ശ്രീവിദ്യ സതി 3 സുകുമാരൻ ഗോപിനാഥ് 4 സീമ ദേവി 5 ശങ്കരാടി ലാസർ ആശാൻ 6 മാള അരവിന്ദൻ അന്ത്രു 7 ടി പി മാധവൻ ശിവരാമൻ നായർ 8 ടി എം എബ്രഹാം രാമുണ്ണി 9 ആര്യാട് ഗോപാലകൃഷ്ണൻ ശേഖരൻ മാഷ് 10 ബേബി ജിനു മിനിമോൾ 11 [[]] 12 [[]] 13 [[]] 14 [[]] 15 [[]] ഗാനങ്ങൾ വരികൾ: സത്യൻ അന്തിക്കാട് ഈണം: ശ്യാം നമ്പർ.
പാട്ട് പാട്ടുകാർ രാഗം 1 ഏതോ ഗാനം പോലെ വാണി ജയറാം , പി ജയചന്ദ്രൻ 2 മോഹം പൂ ചൂടും കെ എം ശാന്ത 3 ഏതോ ഗാനം പോലെ യേശുദാസ്
അവലംബം പുറംകണ്ണികൾ ദന്തഗോപുരം(1981) വിഡിയോ യൂട്യൂബിൽ ദന്തഗോപുരം(1981) ഇന്റർനെറ്റ് മൂവി ഡാറ്റാബേസിൽ
ദാദാസാഹിബ്
മമ്മൂട്ടിയെ നായകനാക്കി എടുത്ത ഒരു  മലയാള ചലച്ചിത്രമാണ് ദാദാ സാഹിബ് .2000 തിൽ പുറത്തുവന്ന ഈ ചിത്രം വിനയൻ ആയിരുന്നു  സംവിധാനം ചെയ്തത് .
മമ്മുട്ടി , സായികുമാർ , മുരളി ,ആതിര തുടങ്ങിയവർ പ്രധാൻ വേഷമിട്ടു.
എസ് സുരേഷ് ബാബു തിരക്കഥ സംഭാഷണം രചിച്ചു.
യൂസഫലി കേച്ചേരി മോഹൻ സിതാര ടീം സംഗീതം ഒരുക്കി ഇതേ പേരിൽ തമിഴിൽ ഈ ചിത്രം പുറത്തിറങ്ങിയിട്ടുണ്ട്.
Dada Mohammed Sahib popularly called Dadasahib ( Mammootty ), is an old freedom fighter, and his son Abubacker is a former subeidar in the army.
Abubacker is the brave son of a brave father, cannot help himself from reacting when he finds some terrorist activities and arms racket taking place in his own town Thaliyoor.
But finally he finds himself being arrested on charges of espionage, treason and terrorist activity and the court too gives its final verdict-the death sentence.
The President too rejects his plea and finally the sentence is carried out.
It is after this that the story takes a new turn; Abubacker escapes from death and a battle ensues between good and the evil forces.
താരം വേഷം 1 മമ്മൂട്ടി ദാദാ മൊഹമ്മദ് സാഹിബ്/ സുബൈദാർ മുഹമ്മദ് അബൂബക്കർ 2 മുരളി ഡോക്റ്റർ 3 രാജൻ പി. ദേവ് സക്കറിയ സക്കറിയ 4 സായി കുമാർ മുഹമ്മദ് കുട്ടി 5 ബാബു നമ്പൂതിരി ശേഖരൻ കുട്ടി 6 കൊച്ചിൻ ഹനീഫ രാഘവൻ 7 കലാഭവൻ മണി തങ്കച്ചൻ 8 ഗണേഷ് കുമാർ ദാസ് 9 മധുപാൽ രവി 10 മോഹൻ ശർമ ഗവർണർ റഹ്മത് അലി 11 ആതിര ആതിര 12 സാദിഖ് ജയിൽ വാർഡൻ 13 കാവേരി ആയിഷ സാഹിബിന്റെ മകൾ 14 അഗസ്റ്റിൻ നൂറുദ്ദീൻ കുഞ്ഞ് 15 ശിവജി ഗുരുവായൂർ ഡോ. ജോൺ 16 രഹ്ന നവാസ് മാലതി 17 രവി വള്ളത്തോൾ മജിസ്റ്റ്രേറ്റ് 1 8 മങ്ക മഹേഷ് അമ്മുക്കുട്ടി 19 മീന ഗണേഷ് 20 കുണ്ടറ ജോണി ലോക്കൽ ഇൻസ്പെക്റ്റർ 21 ജോജു ജോർജ് 22 സനുഷ ആയിഷ (കുട്ടിക്കാലം) ഗാനങ്ങൾ
പാട്ട് പാട്ടുകാർ രാഗം 1 അല്ലിയാമ്പൽപ്പൂവേ കെ എസ്‌ ചിത്ര ശുദ്ധ ധന്യാസി 2 അല്ലിയാമ്പൽപ്പൂവേ കെ ജെ യേശുദാസ് ശുദ്ധ ധന്യാസി 3 ദാദാ സാഹിബ് വരുന്നേ കെ ജെ യേശുദാസ്‌ മൊബിന 4 തളിയൂർ ഭഗവതിക്ക് എം.ജി. ശ്രീകുമാർ കെ എസ്‌ ചിത്ര വിജയ് യേശുദാസ് 5 യാമം പുനസ്സമാഗമ യാമം കെ എസ്‌ ചിത്ര ] 6 യാമം പുനസ്സമാഗമ യാമം കെ ജെ യേശുദാസ് അവലംബം പുറത്തേയ്ക്കുള്ള കണ്ണികൾ ദാദാ സാഹിബ് ഇന്റർനെറ്റ് മൂവി ഡാറ്റാബേസിൽ യൂറ്റ്യൂബ്
ദാദാ സാഹിബ്
ദി നെറ്റിൽ സ്പിന്നർ ഇംഗ്ലീഷ് വിലാസം https://ml.wikipedia.org/wiki/The_Nettle_Spinner
ചാൾസ് ഡ്യൂലിൻ കോണ്ടസ് ഡു റോയി കാംബ്രിനസിൽ ലാ ഫിലൂസ് ഡി'ഓർട്ടീസ് എന്ന പേരിൽ ശേഖരിച്ച ഫ്ലെമിഷ്, ഫ്രഞ്ച് യക്ഷിക്കഥയാണ് ദി നെറ്റിൽ സ്പിന്നർ .
ഒരു മഹാനായ പ്രഭു തന്റെ കർഷകരോട് വളരെ ക്രൂരനായിരുന്നു.
അവർ അവനെ ബർച്ചാഡ് ദി വുൾഫ് എന്ന് വിളിച്ചു.
ദയയും ഉദാരമതിയും ആയിരുന്ന അവന്റെ ഭാര്യ ഭർത്താവ് അന്യായം ചെയ്തവർക്ക് രഹസ്യമായി നന്മ ചെയ്യുമായിരുന്നു.
ഒരു ദിവസം ബർച്ചാഡ് റെനെൽഡെ എന്ന കർഷക സ്ത്രീയെ കണ്ടു.
അവൾ കോട്ടയിൽ വന്നാൽ അവളെ കൗണ്ടസിന്റെ ലേഡി-വേലക്കാരിയാക്കുമെന്ന് അവൻ അവളോട് പറഞ്ഞു.
മുത്തശ്ശിയെ നോക്കേണ്ടതിനാൽ അവൾ വിസമ്മതിച്ചു.
ഗിൽബെർട്ട് എന്ന വേട്ടക്കാരനുമായി വിവാഹനിശ്ചയം നടത്തി.
അവളെ ഒരു ലേഡി-ഇൻ-വെയിറ്റിംഗ് ആക്കാമെന്നും തുടർന്ന് കൗണ്ടസിനെ പുറത്താക്കി അവളെ വിവാഹം കഴിക്കാമെന്നും വാഗ്ദാനം ചെയ്തുകൊണ്ട് അയാൾ വീണ്ടും മടങ്ങിയെത്തി.
മുത്തശ്ശിക്ക് അസുഖമായപ്പോൾ കൗണ്ടസ് അവളെ സഹായിച്ചതിനാൽ കൗണ്ടസ് ആകാൻ ആഗ്രഹിച്ചിരുന്നെങ്കിൽ പോലും അവസാന ഓഫർ അവൾക്ക് സ്വീകരിക്കാനാവില്ലായിരുന്നു.
കുറച്ചു കാലം കഴിഞ്ഞ് അവൾ ചണനാര്‌ നൂൽക്കുന്നത് അവൻ കണ്ടു.
എന്താണ് ഉദ്ദേശിക്കുന്നതെന്ന് ചോദിച്ചു.
അവൻ ലീവ് നൽകിയാൽ വിവാഹിതയാകുമെന്നതിനാൽ അവളുടെ വിവാഹവസ്ത്രം നിർമ്മിക്കുകയാണെന്ന് അവൾ അവനോട് പറഞ്ഞു.
പകരം അവൾ കൊടിത്തൂവ നൂൽക്കണമെന്നും അവനെ അവന്റെ ശവക്കുഴിയിൽ കിടത്തുന്നത് വരെ അവൾ വിവാഹം കഴിക്കില്ലയെന്നും അവൻ അവളോട് പറഞ്ഞു.
ഗിൽബെർട്ട് കൗണ്ടിനെ കൊല്ലാൻ വാഗ്ദാനം ചെയ്തു.
ഇത് കൊലപാതകമാകുമെന്നതിനാൽ റെനെൽഡെ നിരസിച്ചു, കൂടാതെ, കൗണ്ടസ് അവളോട് ദയ കാണിച്ചിരുന്നു.
കൊടിത്തൂവ നൂൽ നൂൽക്കാൻ ശ്രമിക്കണമെന്ന് മുത്തശ്ശി നിർദ്ദേശിച്ചു.
അവൾക്ക് അവയിൽ നിന്ന് നല്ല ത്രെഡ് ഉണ്ടാക്കാൻ കഴിയുമെന്ന് അവൾ കണ്ടെത്തി, ബർച്ചാഡ് വീണ്ടും വന്നപ്പോൾ അവൾ തന്റെ ഉള്ളുടുപ്പ്‌ അവനെ കാണിച്ചു.
അവൾ മൂടുപടത്തിൽ തുടങ്ങി, അന്ന് വൈകുന്നേരം ബർച്ചാഡിന് അസുഖം തോന്നി.
അവളെ നദിയിലേക്ക് എറിയാൻ അവൻ പടയാളികളെ അയച്ചു, പക്ഷേ അവൾ കരയിലേക്ക് പോകാൻ പാടുപെടുകയും കറങ്ങുകയും ചെയ്തു.
അവർ അവളുടെ കഴുത്തിൽ ഒരു കല്ല് കെട്ടാൻ ശ്രമിച്ചപ്പോൾ, അത് സ്വയം അഴിച്ചു, അവൾ കരയിലെത്തി.
കൗണ്ട് സ്വയം കോട്ടേജിലേക്ക് കൊണ്ടുപോയി-അവൻ നടക്കാൻ വയ്യാത്ത അവസ്ഥയിലായിരുന്നു-അവളെ വെടിവയ്ക്കാൻ ശ്രമിച്ചു, പക്ഷേ ബുള്ളറ്റ് നിരുപദ്രവകരമായി തിരിച്ചുവന്നു.
അവൻ കറങ്ങുന്ന ചക്രം തകർത്തു, പക്ഷേ അടുത്ത ദിവസം അത് നന്നാക്കി.
അവൻ അവളെ കെട്ടിയിട്ട് കാവൽക്കാരെ വെച്ചു, പക്ഷേ കാവൽക്കാർ ഉറങ്ങി, ബന്ധനങ്ങൾ സ്വയം അഴിച്ചു.
അവൻ എല്ലാ കൊഴുൻ വേരോടെ പിഴുതെറിഞ്ഞു, പക്ഷേ അവളുടെ കുടിലിൽ പോലും അവ തൽക്ഷണം വീണ്ടും മുളച്ചു.
ഓരോ ദിവസവും കൗണ്ട് കൂടുതൽ വഷളായി, എന്തുകൊണ്ടെന്ന് കൗണ്ടസ് കണ്ടെത്തി.
അവൾ റെനെൽഡോട് നിർത്താൻ ആവശ്യപ്പെട്ടു, അവൾ ചെയ്തു.
പുറംകണ്ണികൾ The Nettle Spinner Archived 2018-09-28 at the Wayback Machine .
Original French edition on Gallica (BNF)
ദി വാറണ്ട്
പാപ്പൻ  പയറ്റുവിള  സംവിധാനം ചെയ്ത് 2000ത്തിൽ പുറത്തിറങ്ങിയ മലയാള ചലച്ചിത്രമാണ് ദി വാറന്റ് .
അഭിനേതാക്കൾ ജഗദിഷ് ഇന്ദ്രൻസ് രാജൻ  പി  ദേവ് ദേവൻ വിനീത ഷമ്മി തിലകൻ ജഗന്നാഥ  വർമ ബോബി  കൊട്ടാരക്കര അൽഫോൻസാ ടി പി  മാധവൻ പൊന്നമ്പലം അവലംബം
ഗണപതി ഇംഗ്ലീഷ് വിലാസം https://ml.wikipedia.org/wiki/Ganapathy
ഹിന്ദുമതപ്രകാരം ഗണങ്ങളുടെ അധിപനാണ് ഗണപതി, ഗണേഷൻ അഥവാ വിഘ്നേശ്വരൻ ( സംസ്കൃതം : गणपति ; IAST gaṇapati ; ).
പ്രപഞ്ച സൃഷ്ടാവായ ഗണേശനെ മഹാഗണപതി എന്നറിയപ്പെടുന്നു.
ഗണേശന്റെ പൂർണ്ണ രൂപമാണ് മഹാ ഗണപതി.
ഹിന്ദു വിശ്വാസ പ്രകാരം ഏതൊരു നല്ല കാര്യം തുടങ്ങുന്നതിനും മുൻപ്‌ ആദ്യം ഗണപതിയെ ആണു സ്മരിക്കാറുള്ളത്.
അതിനു വേണ്ടി ഗണപതി ഹോമം, ഗണേശപൂജ തുടങ്ങിയവ നടത്തപ്പെടുന്നു.
അതിനാൽ ആദ്യപൂജിതൻ, മംഗളമൂർത്തി തുടങ്ങിയ പേരുകളിൽ അറിയപ്പെടുന്നു.
മിക്കവാറും എല്ലാ ക്ഷേത്രങ്ങളിലും ഗണപതി പ്രതിഷ്ഠ കാണാം.
കുട്ടിയെ എഴുത്തിനിരുത്തുമ്പോ ആദ്യം നാവിലും കൈകളിലും നിറയുന്ന ആദ്യ അക്ഷരം ഗണപതി സ്തുതിയാണ്.
'ഓം ഹരിശ്രീ ഗണപതായേ നമഃ‘.
കേരളത്തിലെ മിക്ക  ക്ഷേത്രങ്ങളിലും ഗണപതി ഉപദേവനായി പ്രതിഷ്ഠിക്കപ്പെട്ടിട്ടുണ്ട്.
പൊതുവെ  ക്ഷേത്രങ്ങളിൽ ആരാധിക്കപ്പെടുന്നത് മഹാഗണപതിയാണ്.
ഗണേശ പുരാണത്തിൽ പരമാത്മാവ് അഥവാ ദൈവമായ മഹാ ഗണപതിയുടെ മാഹാത്മ്യ കഥകൾ കാണാം.
മഹാരാഷ്ട്ര തുടങ്ങിയ വടക്കേ ഇന്ത്യയിലെ സംസ്ഥാനങ്ങളിലാണ് ഗണേശ ആരാധന കൂടുതലായി കാണപ്പെടുന്നത്.
ഹൈന്ദവരായ വ്യാപാരികളുടെയും ബിസിനസ്‌ സമൂഹത്തിന്റെയും ഇടയിൽ ഗണേശ ആരാധന സാധാരണമാണ്.
ബിസിനസ്‌ സംരംഭങ്ങളുടെ ഉയർച്ചയ്ക്കും ഐശ്വര്യത്തിനുമായി വിശേഷ ദിവസങ്ങളിൽ അവർ ഗണേശ പൂജ നടത്തുന്നു.
പരമശിവന്റേയും പാർവതിദേവിയുടേയും മകനായി ഗണപതി അവതരിച്ചു എന്ന് പുരാണത്തിൽ കാണാം.
ബുദ്ധിയുടെയും സിദ്ധിയുടേയും സ്മൃതിയുടേയും ഇരിപ്പിടമായാണ് മഹാഗണപതിയെ കണക്കാക്കുന്നത്.
അതിനാൽ ഗണപതിയുടെ രണ്ട് ഭാര്യമാരായി സിദ്ധിബുദ്ധിമാരെ സങ്കൽപ്പിച്ചിരിക്കുന്നു.
32 ഭാവങ്ങളിൽ മഹാഗണപതി സങ്കൽപ്പിക്കപ്പെടുന്നു.
സിദ്ധിവിനായകൻ, ലക്ഷ്മി ഗണപതി, ക്ഷിപ്ര പ്രസാദ ഗണപതി തുടങ്ങിയവ അവയിൽ ചിലതാണ്.
ധന സൗഭാഗ്യങ്ങൾ ഉണ്ടാകാൻ വേണ്ടി മഹാലക്ഷ്മിയുടെ അനുഗ്രഹം തേടുന്നവർ ആദ്യം ഗണപതിയെ ആരാധിക്കണം എന്നാണ് വിശ്വാസം.
ദീപാവലിയുമായി ബന്ധപ്പെട്ടു ഗണേശനെയും ലക്ഷ്മിയേയും പൂജിക്കുക എന്നത് വിശ്വാസികൾക്ക് ഇടയിൽ പതിവാണ്.
എലിയാണ് അദ്ദേഹത്തിന്റെ വാഹനം.
ശൈവരേയും വൈഷ്ണവരേയും പോലെ ഗണപതിയെ പ്രധാന ദൈവമായി  ആരാധിയ്ക്കുന്ന സമൂഹങ്ങൾ ഉണ്ടായിരുന്നു.
ഇവരെ ഗാണപത്യന്മാർ എന്നു പറയുന്നു.
ശൈവ ശക്തേയ വിശ്വാസങ്ങളിലും ഗണപതിക്ക് പ്രാധാന്യമുണ്ട്.
തെക്കൻ ഏഷ്യയിൽ, പ്രധാനമായും ഇന്ത്യയിലും നേപ്പാളിലും ഗണപതി ബിംബങ്ങൾ ധാരാളമായി കാണാം.
ഗണപതി ആരാധന ബുദ്ധ-ജൈന മതങ്ങളെ വളരെയധികം സ്വാധീനിച്ചീട്ടുണ്ട്.
ഗണപതി , വിഘ്നേശ്വരൻ , ഗണേശൻ അല്ലെങ്കിൽ ഗണേഷൻ ( സംസ്കൃതം : गणेश ; IAST : Gaṇeśa ) എന്നീ നാമങ്ങളുൾപ്പെടെ ഗണപതി നിരവധി പേരുകളിൽ അറിയപ്പെടുന്നുണ്ട്.
ഹൈന്ദവ ധർമ്മപ്രകാരം ബഹുമാനത്തിന്റെ രൂപമായ 'ശ്രീ' ( സംസ്കൃതം : श्री ) എന്ന പദം മിക്കപ്പോഴും ഗണപതിയുടെ പേരുനു മുൻപിൽ ചേർക്കുന്നതായി കാണാം.
ഗണപതി ആരാധനയിൽ പ്രമുഖരീതിയായ 'ഗണേശ സഹസ്രനാമാലാപനത്തിൽ' ഓരോവരിയും,  വിവിധങ്ങളായ ആയിരത്തിയെട്ട് ഭാവങ്ങളെ വർണ്ണിക്കുന്നു.
സംസ്കൃത സം‌യുക്തനാമമായ ഗണപതി, ഭൂതഗണങ്ങളെ കുറിക്കുന്ന ഗണം (ദേവനാഗരി: गण) നേതാവ് എന്നർത്ഥമുള്ള അധിപതി എന്നീ വാക്കുകൾ ചേർന്നാണ് ഉണ്ടാകുന്നത്.
പതി എന്ന വാക്കിനു പകരം സമാനാർത്ഥമുള്ള ഈശൻ (ദേവനാഗരി: ईश) എന്ന പദമാകുമ്പോഴാണ് ഗണേശനായി മാറുന്നത്.
ശിവന്റെ ഭൂതഗണങ്ങളുടെ നേതൃസ്ഥാനത്തിരുന്നതാണ് ഈ പേരുകൾക്ക് ആധാരം.
സംസ്കൃത ഗ്രന്ഥമായ അമരകോശത്തിൽ (അമരസിംഹൻ) ഗണപതിയുടെ വിവിധങ്ങളായ എട്ട് നാമങ്ങളെ കുറിക്കുന്നുണ്ട്.
വിനായകൻ, വിഘ്നരാജൻ (വിഘ്ന ങ്ങളുടെ നേതൃസ്ഥാനത്തിരിക്കുന്നവൻ), ദ്വൈമാതുരൻ (രണ്ട് മാതാവോടു കൂടിയവൻ), ഗണാധിപൻ (ഗണപതി, ഗണേശൻ എന്നീ നാമങ്ങളുടെ സമാനാർത്ഥം), ഏകദന്തൻ (ഒറ്റ കൊമ്പോടു കൂടിയവൻ) , ഹേരംബ, ലംബോദരൻ (ലംബമായ-തൂങ്ങിനിൽക്കുന്ന ഉദരത്തോടു കൂടിയവൻ), ഗജാനനൻ (ആനയുടെ മുഖത്തോട് കൂടിയവൻ) എന്നിവയാണവ.
പുരാണങ്ങളിലും ബുദ്ധതന്ത്രങ്ങളിലും സാധാരണയായി വിനായകൻ ( സംസ്കൃതം : विनायक ; IAST : Vināyaka ) എന്ന നാമമാണ് ഉപയോഗിച്ച് കാണുന്നത്.
ഇത് മഹാരാഷ്ട്രയിലെ അഷ്ടവിനായകൻ എന്ന നാമത്തിലെ ചരിത്രപസിദ്ധമായ എട്ട് ഗണപതിക്ഷേത്രങ്ങളുടെ പേരിൽ പ്രതിഫലിച്ചിട്ടുണ്ട്.
ഹിന്ദുമതവിശ്വാസപ്രകാരം ഗണപതി തടസ്സങ്ങളുടെ(വിഘ്നം) നിവാരകനായി കരുതപ്പെടുന്നു.
ഇതിൻ പ്രകാരമാണ് ഗണപതിക്ക് വിഘ്നേശ്( സംസ്കൃതം : विघ्नेश ; IAST : vighneśa ), വിഘ്നേ ശ്വരൻ ( സംസ്കൃതം : विघ्नेश्वर ; vighneśvara ) എന്നീ പേരുകളിൽ അറിയപ്പെടുന്നത്.
തമിഴിൽ ഗണപതി പിള്ള അല്ലെങ്കിൽ പിള്ളയാർ എന്ന പേരിലാണ് അറിയപ്പെടുന്നത് .
എ. കെ നരൈന്റെ അഭിപ്രായത്തിൽ പിള്ള എന്നത് 'കുട്ടി' എന്നും പിള്ളയാർ എന്നത് 'കുലീനനായ കുട്ടി' എന്നും വ്യാഖ്യാനിക്കാം.
അനിത താപ്പാന്റെ ലേഖനങ്ങളിൽ പിള്ളയാർ എന്നത് ആനക്കുട്ടിയെയാണ് സൂചിപ്പിക്കുന്നതെന്നു പറയുന്നുണ്ട്.
ബിംബവിജ്ഞാനീയം അഷ്ടസിദ്ധി ഗണപതി
ഹൈന്ദവ ദർശനത്തിലെ എല്ലാ രൂപങ്ങളേയും ദൈവങ്ങളേയും പോലെ തന്നെ ഗണപതിയുടെ രൂപത്തിനും അതിന്റേതായ ബിംബ കൽപ്പനകളുണ്ട്.
ആദ്യ നാദമായ പ്രണവസ്വരൂപമായാണ് ഗണേശനെ കണക്കാക്കുന്നത്.
ശിവ ശക്തി സംഗമത്തിലൂടെ ആദ്യം പ്രണവവും പിന്നീട് തേജോരൂപിയായ സ്കന്ദനുമുണ്ടായെന്നാണ് കൽപ്പന.
കൈയ്യുകളുടെ എണ്ണത്തിലും കയ്യുകളിൽ പിടിച്ചിരിയ്ക്കുന്ന രൂപങ്ങളുടെ കാര്യത്തിലും ഐക്യരൂപം കാണുന്നില്ല .
നാലുമുതൽ അറുപത്തിനാലു കയ്യുകൾ വരെയുള്ള ഗണേശ രൂപങ്ങൾ കണ്ടിട്ടുണ്ട് .
രണ്ടു കയ്യുകളുമായി ഗണേശനെ ചിത്രീകരിയ്ക്കുന്നത് മതാചാര പ്രകാരം പൊതുവേ അംഗീകരിയ്ക്കപ്പെടുന്നില്ല .
രണ്ടു കൈകളിൽ താമരയും മറ്റു രണ്ട് കൈകൾ അഭയമുദ്രയിലും വരദമുദ്രയിലും പിടിച്ചിരിക്കുന്ന രീതിയിലും ഗണപതി രൂപങ്ങൾ കാണാറുണ്ട്.
വിഘ്നേശ്വരൻ
സാധാരണയായി മഹാഗണപതിയെ വിഘ്നങ്ങളകറ്റുന്നവനായാണ് കണക്കാക്കുന്നത്.
പൊതുവേ ഏതുകാര്യം തുടങ്ങുന്നതിനു മുൻപും ഗണേശ സ്മൃതി നല്ലതാണേന്നാണ് വിശ്വസിയ്ക്കുന്നത്.
അതുകൊണ്ട് തന്നെ കർണ്ണാടക സംഗീതകച്ചേരികളും മറ്റും സാധാരണയായി ഒരു ഗണപതി സ്തുതിയോടേയാണ് ആരംഭിയ്ക്കുക.
വിജയദശമി ദിനത്തിൽ കുട്ടികളെ എഴുത്തിനിരുത്തുമ്പോൾ 
ഓം ഹരി ശ്രീ ഗണപതയേ നമഃ
അവിഘ്നമസ്തു ശ്രീ ഗുരുഭ്യോ നമഃ
എന്നാണ് മലയാളികളായ ഹൈന്ദവർ ആദ്യമായി എഴുതിയ്ക്കുന്നത്.
രൂപ വർണ്ണന
മഹാഗണപതിയുടെ രൂപത്തിന്റെ ഓരോരോ ഭാഗത്തിനും അതിന്റേതായ പ്രത്യേകതകളും അർത്ഥവുമുള്ളതായാണ് കണക്കാക്കുന്നത്.
* ആനയുടെ ശിരസ്സ് - ബുദ്ധിശക്തിയേയും നിത്യാനിത്യ വിവേകത്തിനേയും വളഞ്ഞ തുമ്പിക്കൈ പ്രണവാകാരത്തിനേയും കുറിയ്ക്കുന്നു
* ഒറ്റക്കൊമ്പ് മാത്രമുള്ളത് അദ്വൈത ചിന്താ പദ്ധതിയെ സൂചിപ്പിയ്ക്കുന്നു.
* സ്ഥൂല ശരീരം സ്ഥൂല പ്രപഞ്ചത്തിനെ ഉൾക്കൊള്ളുന്നവനെന്ന് കാണിയ്ക്കുന്നു.
* ഒരു കാലുയർത്തിയും ഒരു കാല് തറയ്ലുറപ്പിച്ചുമുള്ള നിൽപ്പ് ലൗകിക ജീവിതത്തിലും അദ്ധ്യാത്മിക ജീവിതത്തിലുമുള്ള നിലനിൽപ്പിനെ സൂചിപ്പിയ്ക്കുന്നു.
* നാലു കയ്യുകൾ  സൂക്ഷ്മ ശരീരത്തിന്റെ നാല് ഘടകങ്ങളാണ് മനസ്സ്, ബുദ്ധി, അഹംകാരം, ചിത്തം എന്നിവയാണവ.
* കയ്യിലുള്ള മഴു ലൗകിക ജീവിതത്തിൽ നിന്നും ആശകളിൽ നിന്നുമുള്ള വിടുതലിനായുള്ള ആയുധമാണ്.
മനസ്സിന്റെ തലത്തിലാണ് ആശകൾ ഉടലെടുക്കുക.
* ചാട്ട ബുദ്ധിയുടെ ആയുധമാണ്.
ശക്തിയായ വീശലിൽ അത് വിഘ്നങ്ങളെ ഇല്ലാതെയാക്കി ബുദ്ധിയുടെ നേരായ ഒഴുക്കിനെ സഹായിയ്ക്കുന്നു.
* സാധകന് അഭയം നൽകുന്നതാണ് മൂന്നാമത്തെ കയ്യ്..
അത് സാധകനു നേരെ അനുഗ്രഹം ചൊരിയുന്നു.
* പദ്മം ധ്യാനത്തിലെ ഒരു ഉയർന്ന അവസ്ഥയാണ്.
മനുഷ്യന്റെ ഏറ്റവും ഉയർന്ന അവസ്ഥയായി സനാതന ദർശനം കണക്കാക്കുന്ന, അങ്ങേയറ്റത്തെ സമാധി അവസ്ഥയെ സൂചിപ്പിയ്ക്കുന്നതാണത് ഓംകാര സ്വരൂപം
മഹാ ഗണപതിയുടെ രൂപം ഓംകാരമായാണ് കണക്കാക്കുന്നത്.
ഓംകാരത്തിന്റെ രൂപമായും ദേവതയായുമാണ് ഗണപതിയെ കണക്കാക്കുന്നത്.
കുണ്ഡലിനീ യോഗപ്രകാരം മൂലാധാര ചക്രത്തിലാണ് ഗണപതിയുടെ സ്ഥാനം.
ഗാണപത്യന്മാർക്ക് ഗണപതി പൂർണ്ണ പരബ്രഹ്മ രൂപമാണ്.
ഗണപതി ഉപനിഷത്ത് എന്ന ഒരു ഉപനിഷത്തും നിലവിലുണ്ട് പ്രചാരം
ഭാരതത്തിലും പുറത്തും മഹാഗണപതിയുടെ പ്രചാരം വളരെ വലുതാണ്.
ഹൈന്ദവ ദർശനങ്ങളിലും ബുദ്ധ,ജൈനമത ദർശനങ്ങളിലും മഹാ ഗണപതീ രൂപം നിലവിലുണ്ട്.
ഗണേശൻ, വിനായകൻ, ബാലാജി, വിഘ്നേശ്വരൻ എന്നീ പേരുകളിലും ഗണപതി അറിയപ്പെടുന്നു.
ശുഭകാര്യങ്ങളുടെ ഈശ്വരനായാണു ഗണപതി അറിയപ്പെടുന്നത്.
പുരാണം, ഐതിഹ്യം
പുരാണങ്ങളിൽ നിന്നുള്ളതോ പ്രാചാരത്തിലുള്ളതോ ആയ ഐതിഹ്യങ്ങൾ ഓരോ ദൈവ സങ്കൽപ്പങ്ങളെ പറ്റിയും  നിലവിലുണ്ട്.
ഗണപതിയുടെ അവതാരത്തെ പറ്റി പല കഥകളുണ്ട്.
അതിലൊന്ന് പാർവ്വതി ആദിമൂല മഹാഗണപതിയെ തപസ്സു ചെയ്ത് പ്രത്യക്ഷപ്പെടുത്തി തന്റെ മകനായി പിറക്കണം എന്ന് ആവശ്യപ്പെട്ടു എന്നും അങ്ങനെ പാർവതിയുടെ മകനായി ആദിമൂല മഹാഗണപതി ഉണ്ണി ഗണേശനായി ജനിച്ചു എന്നും ആണ് ഒരു കഥ.
മറ്റൊന്ന് കൈലാസനാഥനായ പരമശിവന്റെ അടുത്ത് ദേവന്മാരും അസുരന്മാരും ശിവഗണങ്ങളും ആയി ഭയങ്കര തിരക്കായിരുന്നു.
ആളൊഴിഞ്ഞൽപ്പം സമയം തനിക്കൊപ്പം ഇരിക്കാൻ ശ്രീ പരമേശ്വരന് നേരമില്ല എന്ന് പാർവതി ദേവി ഭഗവാനോട് പരാതി പറഞ്ഞിരുന്നു എങ്കിലും ലോകം വാണരുളുന്ന അദ്ദേഹത്തിന് അതിനുള്ള സമയം കുറവായിരുന്നു.
അങ്ങനെ ശിവനോടുള്ള ദേഷ്യത്തിന് ആദിപരാശക്തിയായ ഭഗവതി ചന്ദനപ്പൊടികൊണ്ട് ഒരു പ്രതിമയുണ്ടാക്കി അതിനു തന്റെ ശക്തികൊണ്ടു ജീവൻ കൊടുത്തു.
അവൻ ശ്രീ പാർവതിയുടെ സ്വന്തം പകർപ്പു തന്നെയായിരുന്നു.
ഈ പുത്രൻ അവന്റെ അമ്മയുടെ ആജ്ഞകൾ അക്ഷരം പ്രതി അനുസരിച്ചു പോന്നു.
ഒരിയ്കൽ കുളിക്കുന്ന സ്ഥലത്തിനു കാവലായി ബാല ഗണേശനെ നിർത്തി പാർവതി നീരാട്ടിനു പോയി.
ഈ സമയത്തു ബ്രഹ്‌മാദി ദേവന്മാർ കൈലാസത്തിൽ എത്തിച്ചേർന്നു.
ശിവൻ നന്ദിയെയും മറ്റു ശിവഗണങ്ങളെയും വിട്ടു പാർവതിയെ വിളിപ്പിയ്ക്കാൻ ശ്രമിച്ചു.
പക്ഷേ ഗണേശൻ ആരെയും അനുവദിച്ചില്ല.
ദേവന്മാർ നേരിട്ട് ഗണപതിയോട് ആവശ്യപെട്ടെങ്കിലും അതും ഫലവത്തായില്ല.
ഒടുവിൽ പരമശിവൻ നേരിട്ടു വന്നെങ്കിലും ശിവനെയും ബാലഗണപതി കടത്തിവിട്ടില്ല.
ഇതിൽ ക്രുദ്ധനായ ശിവൻ ബാലാജിയുമായി ഘോരമായ യുദ്ധം ചെയ്യുകയും അവസാനം അവന്റെ തലവെട്ടിക്കളയുകയും ചെയ്തു.
പാർവതി കുളികഴിഞ്ഞു വരുമ്പോഴാണു സംഗതികൾ ശിവനു മനസ്സിലാവുന്നതു തന്നെ.
എന്നാൽ ആദിപരാശക്തിയായ ശ്രീ പാർവതിയുടെ പുത്രദുഃഖത്താലുള്ള കോപാഗ്നി ഇതിനുള്ളിൽ ജ്വലിച്ചു തുടങ്ങിയിരുന്നു.
ഉഗ്രരൂപം പൂണ്ട  ശ്രീ പാർവതി മഹാകാളിയായി മാറി.
ഭഗവതിയുടെ ആജ്ഞപ്രകാരം നവദുർഗ്ഗാ ദേവിമാർ യുദ്ധത്തിന് സന്നദ്ധരായി പ്രത്യക്ഷപ്പെട്ടു.
ദേവീകോപം ഭയന്ന് സർവരും പരാശക്തിയെ സ്തുതിച്ചു ക്ഷമാപണം നടത്തി.
തുടർന്നു ബ്രഹ്മാവും മഹാവിഷ്ണുവും ഇന്ദ്രാദി  ദേവകളും ചേർന്ന് ശിവന്റെ അഭിപ്രായ പ്രകാരം തെക്കോട്ട്‌ നടക്കുകയും ആദ്യം കാണുന്ന ജീവിയുടെ തല വെട്ടി തലയില്ലാത്ത ഗണപതിയിൽ ഉറപ്പിക്കുകയും ചെയ്തു എന്ന്‌ ഒരു പുരാണ കഥ.
മറ്റൊന്ന് ലളിത സഹസ്രനാമത്തിലെ 77, 78 നാമങ്ങൾ പ്രകാരമാണ്.
77,78 നാമങ്ങൾ സൂചിപ്പിക്കുന്നത് ശ്രീ മഹാഗണപതിയുടെ ഉല്പത്തിയും പ്രവർത്തനവുമാണ്.
ആദിപരാശക്തിയായ ലളിതാ പരമേശ്വരിയുടെ ശക്തിസേനയിലേക്ക് ഭണ്ഡാസുരാജ്ഞയാൽ  വിക്ഷേപിക്കപ്പെട്ട  "ജയവിഘ്നം"എന്ന ആഭിചാരകർമ്മം സേനയുടെ ഉത്സാഹം കെടുത്തി.
അതിന് പരാഹാരമായാണ് ഗണേശജനനം.
കാമേശ്വരമുഖാലോകകല്പിതശ്രീ ഗണേശ്വരാ
ഭർത്താവായ കാമേശ്വരൻ്റെ (ശിവൻ) മുഖത്തേക്ക് ലളിത പരമേശ്വരി ആലോകനം (നോട്ടം) ചെയ്തപ്പോഴത്തെ കല്പനയിൽ, ഭാവനയിൽ / സങ്കല്പത്തിൽ ശ്രീ ഗണേശ്വരൻ രൂപമെടുത്തു.
ഗണപതിക്കു ആനയുടെ തല കിട്ടിയതിനെപ്പറ്റി പല കഥകളുണ്ട്.
ഒരു കഥയനുസരിച്ച് പാർവതി ശനിയെ കാണിച്ചു കൊടുത്തപ്പോൾ ശനിയുടെ ദുർശക്തികൊണ്ട് ഗണപതിയുടെ തല കരിഞ്ഞുപോയെന്നും ഗണപതിയുടെ തല മാറ്റി ഒരു ആനത്തല വയ്ച്ചു കൊടുത്തുവെന്നുമാണ് ഒരു പുരാണം.
ശിവനും പാർവതിക്കും കാവൽ നിന്ന ഗണപതി ശിവനെ കാണാൻ‌വന്ന പരശുരാമനെ തടഞ്ഞുനിർത്തിയെന്നും ഇതിൽ ക്രുദ്ധനായ പരശുരാമൻ തന്റെ മഴുവെടുത്ത് ഗണപതിയുടെ ഒരു കൊമ്പ് അരിഞ്ഞുകളഞ്ഞുവെന്നും ഒരു കഥ പറയുന്നു.
ഇങ്ങനെയാണ് ഗണപതി ഒറ്റക്കൊമ്പനായതത്രേ.
വേദവ്യാസൻ പറഞ്ഞുകൊടുത്ത് ഗണപതിയാണ് മഹാഭാരതം എഴുതിയതെന്നാണ് പറയപ്പെടുന്നത്.
ഏഴുതിക്കൊണ്ടിരിയ്ക്കുമ്പോൾ എഴുത്താണി ഒടിഞ്ഞുപോയതു കൊണ്ട് ഗണപതി തന്നെ സ്വന്തം കൊമ്പൊടിച്ച് എഴുതിയെന്നും, അങ്ങനെയണ് ഒറ്റക്കൊമ്പനായതെന്നും ഒരു കഥയുണ്ട്.
ഗണപതി ഭഗവാന് ഏറ്റവും ഇഷ്ടപ്പെട്ട പൂജാദ്രവ്യം കറുകയായി മാറിയതിന് പിന്നിൽ ഒരു കഥയുണ്ട്.
ഒരിക്കൽ അനലാസുരൻ സ്വർഗ്ഗ ലോകത്ത് പ്രശ്‌നങ്ങൾ സൃഷ്ടിച്ചു.
ഈ അസുരന്റെ നേത്രങ്ങളിൽ നിന്നും പ്രവഹിച്ച അഗ്നിയിൽ എല്ലാം ചാമ്പലായി.
ഇതിൽ നിന്നും രക്ഷപ്പെടാൻ ദേവന്മാർ ഗണപതിയെ അഭയം പ്രാപിച്ചു.
ഗണപതി അസുരനുമായി യുദ്ധം ചെയ്തു.
തന്റെ വിരാട് രൂപം പുറത്തെടുത്ത ഗണപതി അസുരനെ വിഴുങ്ങി.
എന്നാൽ അസുരന്റെ താപം ഗണപതിയുടെ വയറ്റിൽ ചൂടും അസ്വസ്ഥതകളുമുണ്ടാക്കി.
ഗണപതിയുടെ ദേഹം മുഴുവൻ തപിച്ചു.
അവസാനം മുനിമാർ 21 കറുക നാമ്പുകൾ കൊണ്ട് ഗണേശന് അർച്ചന ചെയ്തു.
അതിന്റെ ഫലമായി ഗണേശന്റെ താപ ം ശമിക്കുകയും ചെയ്തു.
സന്തുഷ്ടനായ ഗണപതി ആരാണോ തന്നെ കറുക കൊണ്ട് പൂജിക്കുന്നത് അവരുടെ എല്ലാ ആഗ്രഹങ്ങളും സാധിക്കപ്പെടും എന്ന് മുനിമാരെ അനുഗ്രഹിച്ചു.
അന്നുമുതലാണ് ഗണപതിക്ക് കറുക ഏറ്റവും പ്രിയപ്പെട്ടതായത്.
21 എന്ന സംഖ്യയ്ക്ക് പ്രാധാന്യമുണ്ടായത്.
പൂവില്ലാത്ത കറുകയാണ് പുജയ്ക്കെടുക്കുന്നത്.
കറുക ഒറ്റസംഖ്യയിൽ നുള്ളിയെടുക്കണം.
അത് ഒറ്റക്കെട്ടാക്കി വെള്ളത്തിൽ മുക്കി ശുദ്ധമാക്കിയ ശേഷം ഗണപതിയെ പൂജിക്കണം.
ഗണപതി ക്ഷേത്രങ്ങളിൽ സമർപ്പിക്കപ്പെടുന്ന ഏറ്റവും വീശിഷ്ട വസ്തുവാണ് കറുകപുല്ല്.
32 ഭാവങ്ങൾ
32 തരത്തിലുള്ള ഭാവങ്ങൾ ഗണപതിക്ക് ഉണ്ട്, ഓരോന്നും ഓരോ പേരിലാണ് അറിയപ്പെടുന്നത് ബാലഗണപതി: കുട്ടികളുടേത് മാതിരി മുഖഭാവമുള്ളത്.
കൈകളിൽ പഴം, മാമ്പഴം, കരിമ്പ് എന്നിവ ഭൂമിയിലെ സമ്പൽസമൃദ്ധിയെ സൂചിപ്പിക്കുന്നു.
തരുണഗണപതി: യുവത്തം തുളുമ്പുന്ന ഭാവത്തോട് കൂടിയത്‌.
എട്ടു കൈകളോടു കൂടിയ ഗണപതി.
ഭക്തിഗണപതി: പൂർണ്ണചന്ദ്രൻറെ തിളക്കത്തോടെയുള്ള മുഖഭാവം പ്രത്യേകിച്ചും കൊയ്തുകാലത്ത്.
എപ്പോഴും നല്ല പ്രസന്നവദനനായി.
കൈകളിൽ മാമ്പഴം, നാളികേരം, പായസവും.
വീരഗണപതി: ഒരു യോദ്ധാവിന്റെ ഭാവത്തോടെയുള്ളത്.
16 കൈകളോടു കൂടിയത് എല്ലാ കൈകളിലും ആയുധങ്ങളുമായി യുദ്ധത്തിനു പുറപ്പെട്ടു നിൽക്കുന്നത്.
ശക്തിഗണപതി: 4 കൈകളോടെ ഇരിക്കുന്ന രൂപത്തിലാണ്‌ ഈ ഗണപതി.
ദുർബലരെ രക്ഷിക്കുന്ന ഭാവം.
ദ്വിജഗണപതി: 3 ശിരസ്സോടുകൂടിയ ഗണപതിയാണ്.
കൈകളിൽ ഓലയും, കൂജയും, ജപമണികളും.
സിദ്ധിഗണപതി: എല്ലാം നേടിയെടുത്ത ആത്മസംത്രിപ്തിയോടെ ഇരിക്കുന്ന ഗണപതി.
കഴിവുകൾ ഉണ്ടാകാൻ ഈ ഗണപതിയെ ആരാധിക്കുന്നത് നല്ലതെന്ന് വിശ്വസിക്കപ്പെടുന്നു.
ഉച്ചിഷ്ട്ടഗണപതി: സംസ്കാരത്തിന്റെ കാവൽക്കാരനാണ് ഈ ഗണപതി.
6 കൈകളിൽ മാതളം, നീലത്താമര, ജപമാല, നെൽക്കതിർ.
വിഘ്നഗണപതി: എല്ലാ തടസ്സങ്ങളും നീക്കുന്ന ഗണപതി.
ക്ഷിപ്രഗണപതി: വളരെ വേഗം പ്രവർത്തിക്കുന്ന ഗണപതിയാണ്.
തുമ്പിക്കയ്യിൽ ഒരു കുടം നിറയെ അമൂല്യ രത്നങ്ങൾ ആയിട്ടുള്ളതാണ്.
ക്ഷിപ്രപ്രസാദഗണപതി: പെട്ടെന്ന് പ്രസാദിക്കുന്ന ഗണപതിയാണ്.
കുശപ്പുല്ലു കൊണ്ടുള്ള സിംഹാസനത്തിൽ ഇരിക്കുന്നു.
ഹെരംബഗണപതി: 5 മുഖമുള്ള ഗണപതി, വെളുത്ത നിറം, ബലഹീനതരുടെ രക്ഷകൻ എന്നാണ് ഈ ഗണപതി അറിയപ്പെടുന്നത്.
ഒരു വലിയ സിംഹത്തിൻറെ മുകളിലാണ് സവാരി.
ലക്ഷ്മിഗണപതി: തുവെള്ള നിറമാണ് ഈ ഗണപതിക്ക്.
ലക്ഷ്മിദേവിയോട് കൂടി ഇരിക്കുന്നു‌.
കൈകളിൽ തത്ത, മാതളം.
ഐശ്വര്യവും സമ്പത്തും നൽകുന്ന ഗണപതി.
ബിസിനസ്‌ സമൂഹത്തിന്റെ ഇഷ്ട ദൈവം.
വെള്ളിയാഴ്ച പ്രധാന ദിവസം.
മഹാഗണപതി: ഈ ഗണപതിയിൽ നിന്നാണ് പ്രപഞ്ചം ഉണ്ടായതെന്ന് വിശ്വാസം.
ഇത് പരമാത്മാവാണ്.
ഗണപതിയുടെ പൂർണ രൂപം.
തൃക്കണ്ണ്  ഉള്ള ഗണപതിയാണ് ഇത്.
മാതളം, നീലത്താമര, നെൽക്കതിർ എന്നിവ കൈകളിലേന്തിനിൽക്കുന്നു.
ക്ഷേത്രങ്ങളിൽ പൊതുവേ കാണപ്പെടുന്ന ഗണപതി ഇതാണ്.
വിജയഗണപതി: എപ്പോഴും വിജയഭാവത്തോടെയുള്ള മുഖഭാവത്തോടെയാണ് ഈ ഗണപതി.
സർവകാര്യവിജയത്തിന് ഉത്തമം.
നൃത്തഗണപതി: കലകളുടെ നാഥനാണ് ഈ ഗണപതി.
നൃത്ത രൂപത്തിലാണ് ഈ ഗണപതി.
നാലു കൈകളുള്ള ഈ ഗണപതിയുടെ വിരലുകളിൽ മോതിരവും കാണാം.
ഉർധ്വഗണപതി: 6 കൈകളിൽ നെൽക്കതിർ,താമര,കരിമ്പ്.
ഏകാക്ഷര ഗണപതി: തൃക്കണ്ൺ ഉള്ള ഗണപതി.
താമരയുടെ ആകൃതിയിൽ മൂഷികന്റെ പുറത്താണ് ഇരിക്കുന്നത്.
വരദ ഗണപതി: ഈ ഗണപതി കൈയിൽ തേനുമായി ഇരിക്കുന്നത്.
ത്രയാക്ഷരഗണപതി: ഈ ഗണപതി പൊട്ടിയ കൊമ്പും, തുമ്പിക്കൈയിൽ മോദകവും.
ഹരിന്ദ്രഗണപതി: ഒരു പീഠത്തിൻറെ മുകളിൽ ഇരിക്കുന്ന രീതിയിൽ ആണ് ഈ ഗണപതി.
ഏകദന്തഗണപതി: ഈ ഗണപതി നീല നിറത്തോടുകൂടിയതാണ്.
ലഡ്ഡു ആണ് പ്രസാദം.
സൃഷ്ടിഗണപതി: ഈ ഗണപതി ചുവന്ന നിറത്തോടുകൂടിയ ഉള്ളതാണ്.
എല്ലാം സൃഷ്ടിക്കുന്ന ഗണപതി ആണിത്.
ഉദ്ദണ്ടഗണപതി: ധർമത്തിനു വേണ്ടി പൊരുതുന്ന 10 കൈകളുള്ള ഗണപതി ആണ് ഇത്.
ഋണമോചനഗണപതി: കടങ്ങളിൽ നിന്ന് മോചിപ്പിക്കുന്ന ഗണപതി.
ഈ ഗണപതിയുടെ ഇഷ്ടപ്പെട്ട ഫലമാണ് റോസ്ആപ്പിൾ.
ധുണ്ടി ഗണപതി: കൈയ്യിൽ രുദ്രാക്ഷമാലയാണ് ഈ ഗണപതിക്ക്‌ ഉള്ളത്.
ദ്വിമുഖഗണപതി: രണ്ടുമുഖമുള്ള ഗണപതി, എല്ലാ ഭാഗത്തേക്കും കാണുന്ന രീതിയിൽ.
ത്രിമുഖഗണപതി: സ്വർണനിറത്തിലുള്ള താമരആണ് ഇരിപ്പിടം.
സിംഹഗണപതി: ഈ ഗണപതി ധീരതയെ സൂചിപ്പിക്കുന്നു.
യോഗഗണപതി: യോഗമുദ്രയിൽ ഇരിക്കുന്ന ഗണപതി ആണിത്.
ധ്യാനനിമഗ്നനായി ആണ് ഈ ഗണപതി.
ദുർഗ്ഗഗണപതി: യുദ്ധ വിജയത്തിൻറെ പ്രതീകമാണ്‌ ഈ ഗണപതി.
ശത്രുക്കളിൽ വിജയം നൽകുന്ന ഗണപതി.
സങ്കടഹരഗണപതി: എല്ലാം ദുഖവും ശമിപ്പിക്കുന്ന ഗണപതി ആണിത്.
പൗർണമി കഴിഞ്ഞു വരുന്ന സങ്കടഹര ചതുർഥി പ്രധാന ദിവസം.
പ്രാർത്ഥനാ ശ്ലോകങ്ങൾ
വക്ര തുണ്ട മഹാകായ
സൂര്യകോടി സമപ്രഭഃ
നിർവിഘ്‌നം കുരുമേ‌ ദേവ
സർവ്വ കാര്യേഷു സർവദാ.
ഏകദന്തം മഹാകായം തപ്തകാഞ്ചന സന്നിഭം ലംബോദരം വിശാലാക്ഷം വന്ദേഹം ഗണനായകം.
"ശുക്ലാംബരധരം വിഷ്ണും, ശശിവർണ്ണം ചതുർഭുജം, പ്രസന്നവദനം ധ്യായേത്, സർവവിഘ്നോപ ശാന്തയേ" പൂജകൾ കട്ടിളവെക്കൽ ചടങ്ങിന്റെ ഗണപതിക്ക് നിവേദിക്കൽ
ശുഭ കാര്യങ്ങൾക്കു മുമ്പ് ഗണപതിഹോമം നടത്തുക ഹൈന്ദവർക്കിടയിൽ പതിവാണ്.
വിഘ്ന നിവാരണം, ഗൃഹപ്രവേശം , കച്ചവട ആരംഭം, ദോഷ പരിഹാരം എന്നിവക്കെല്ലാം ഗണപതിഹോമം മുഖ്യ ഇനമായി നടത്തി വരുന്നു.
ഉദ്ദിഷ്ടകാര്യങ്ങൾക്കായി പ്രത്യേക തരത്തിലും ഗണപതി ഹോമം നടത്താം.
ഇത്തരത്തിൽ പ്രത്യേക ദ്രവ്യങ്ങൾ ചേർത്ത്‌ ഹോമം നടത്തുന്നത്‌ ഏറെ നല്ലതാണെന്ന്‌ തന്ത്രഗ്രന്ഥങ്ങളും ചൂണ്ടിക്കാട്ടുന്നു.
വിശേഷാൽ പതിനാറു ഉണങ്ങിയ തേങ്ങ (കൊട്ട തേങ്ങ), പതിനാറുപലം ശർക്കര , മുപ്പത്തിരണ്ട്‌ കദളിപ്പഴം , നാഴിതേൻ, ഉരിയ നെയ്യ്‌ , എന്നിവ ഹോമിക്കാം.
ശുഭാരംഭത്തിനും വിഘ്നങ്ങൾ ഇല്ലാതിരിക്കാനും ഹൈന്ദവർ ഗണപ്തിയെയാണ് ആദ്യം പൂജിക്കുന്നത്.
ദിവസവും കുടുബത്തിൽ ചെംഗണപതിഹോമം നടത്തുന്നത് സവിശേഷ ഫലദായകമാണ്.
പൊതുവേ സ്ത്രീകൾ ചെയ്യുന്ന ഹോമം എന്ന പ്രത്യേകതയും ഇതിനുണ്ട്.
നേദിക്കുമ്പോൾ ഗണേശന്റെ മൂലമന്ത്രമായ 'ഓം ഗം ഗണപ തയേ നമഃ' ജപിക്കണം.
ഇങ്ങനെ ചെയ്യുന്നതു കുടുംബത്തിൽ‌ സർ‌വവിഘ്നങ്ങളും നീങ്ങി ഐശ്വര്യം നിറയും എന്നാണു ഹൈന്ദവ വിശ്വാസം.
അതിനാൽ പ്രഥമ പൂജ്യൻ എന്നൊരുനാമവും ഗണപതിക്കുണ്ട്.
ഗണപതിയുടെ ഒരു ശില്പം പോലുമില്ലാത്ത വീട് ഇന്ത്യയിൽ കണ്ടെത്തുക ദുഷ്കരമായിരിക്കും എന്നാണ്  K.N. സോമയാജിപറയുന്നത്.
ജാതിഭേദമന്യേ ഗണപതിയെ രാജ്യം മുഴുവനും ആരാധിക്കുന്നു".
പ്രത്യേകിച്ചും ദക്ഷിണേന്ത്യയിൽ ഗണപതി പ്രാർഥനയിൽ നൃത്ത-സംഗീതങ്ങളും ഉൾപ്പെടുത്താറുണ്ട്.
ഓം ശ്രീ ഗണേശായ നമഃ എന്നമന്ത്രവും ഉച്ചരിക്കുന്നു.
ഗണപതിയെ സംബന്ധിച്ചുള്ള മറ്റൊരു പ്രശസ്തമായ മന്ത്രമാണ് ഓം ഗം ഗണപതയേ നമഃ ആഘോഷങ്ങൾ പാരിസിൽ നടന്ന ഒരു ഗണേശ ശോഭയാത്ര വിനായക ചതുർത്ഥി
ഗണപതിയുടെ ഏറ്റവും പ്രധാനപ്പെട്ട ആഘോഷമാണ് വിനായക ചതുർത്ഥി.
ഗണേശ ചതുർത്ഥി എന്നും ഇത് അറിയപ്പെടാറുണ്ട്.
ശകവർഷ കലണ്ടർ അനുസരിച്ച് ഭാദ്രപദമാസത്തിലെ വെളുത്തപക്ഷത്തിലെ ചതുർത്ഥി നാളിലാണ് ഇത് ആഘോഷിക്കുന്നത്.
ഗ്രിഗോറിയൻ കലണ്ടർ പ്രകാരം വിനായക ചതുർത്ഥി ആഗസ്തിലോ സെപ്റ്റംബറിലോ ആയിരിക്കും ശണേശ വിഗ്രഹങ്ങൾ ഉണ്ടാക്കി, പൂജകൾക്ക് ശേഷം അത് ജലത്തിൽ നിമഞ്ജനം ചെയ്യുന്നത് ആഘോഷങ്ങളുടെ ഒരു ഭാഗമാണ്.
ഇന്ത്യയിലെ എല്ലായിടത്തും ഗണേശ ചതുർത്ഥി ആഘോഷിക്കാറുണ്ടെങ്കിലും മഹാരാഷ്ട്ര സംസ്ഥാനത്താണ് ഏറ്റവും വിപുലമായി ആഘോഷങ്ങൾ നടക്കുന്നത്.
മുംബൈയിലെ ഗണേശ ശോഭയാത്രക്ക് അന്തർദേശീയതലത്തിൽ ശ്രദ്ധ ലഭിച്ചിട്ടുണ്ട്.
ഗോവയിലും ഗണേശചതുർത്ഥി ഒരു പ്രധാന ആഘോഷമാണ്.